
1. [bookmark: _Toc534292207][bookmark: _Toc241837454]A szabályzat célja

Meghatározza a Heim Pál Országos Gyermekgyógyászati Intézet közérdekű adatok megismerésére, igénylésére, kiadására és a kötelezően közzéteendő adatok nyilvánosságra hozatalára vonatkozó eljárás rendjével kapcsolatos belső előírásokat
2. [bookmark: _Toc241837455]Alkalmazási terület

A szabályzat az intézmény minden szervezeti egységére és az ott dolgozókra érvényes jogviszonyuktól függetlenül.
A szabályzat rendelkezéseit kell alkalmazni az intézmény
· kezelésében lévő közérdekű adatok, közérdekből nyilvános, valamint közalkalmazottainak, munkavállalóinak közérdekből nyilvános adat (továbbiakban együtt: közérdekű adat) igénylésénél,
· tevékenységével kapcsolatos, hatásköre és illetékessége szerint kezelésében álló közérdekű adatok közzétételénél. 

3. [bookmark: _Toc241837456]Hivatkozások

· 2011. évi CXII. törvény az információs önrendelkezési jogról és az információszabadságról (info tv.)
· 305/2005. (XII.25.) Korm. rendelet a közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról
· 18/2005. (XII.27.) IHM rendelet a közzétételi listákon szereplő adatok közzétételéhez szükséges közzétételi mintákról
· 4/2013. (I.11.) Korm. rendelet az államháztartás számviteléről
· TDSZ Térítési díj Szabályzat
· 301/2016. (IX. 30.) Korm. rendelet a közérdekű adat iránti igény teljesítéséért megállapítható költségtérítés mértékéről
4. [bookmark: _Toc241837457]Fogalmak

· Adatfelelős: az a szervezeti egység vagy személy, amelyet vagy akit jelen szabályzat ekként megjelöl, vagy az intézmény Főigazgatója az adat előállításával vagy szolgáltatásával esetileg megbíz

· Adatkezelés: az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérlenyomat, DNS-minta, íriszkép) rögzítése

· Adattovábbítás: az adat meghatározott harmadik személy számára történő hozzáférhetővé tétele

· Adattörlés: az adat felismerhetetlenné tétele oly módon, hogy a helyreállítása többé nem lehetséges. 

· Adatmegsemmisítés: az adatot tartalmazó adathordozó teljes fizikai megsemmisítése.

· Általános közzétételi lista: az Info tv. 1. melléklete szerinti lista a Kórház által kötelezően közzéteendő adatokról

· Közérdekű adat: az intézmény kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül keletkezésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésre, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat. 

· Közérdekből nyilvános adat: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli. Az Info tv. értelmében közérdekből nyilvános adat az intézmény feladat- és hatáskörben eljáró személy neve, feladatköre, munkaköre, vezetői megbízása, a közfeladat ellátásával összefüggő egyéb személyes adat, valamint azok a személyes adatai, amelyek megismerhetőségét törvény előírja. A közérdekből nyilvános személyes adatok a célhoz kötött adatkezelés elvének tiszteletben tartásával terjeszthetőek. 

· Közérdekből nyilvános adatként nem minősül üzleti titoknak a központi és a helyi önkormányzati költségvetés, illetve az európai uniós támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. 

· A nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.




· Nyilvánosságra hozatal: az adat bárki számára történő hozzáférhetővé tétele.

· Személyes adat: az érintettre vonatkozó bármely információ az Infotv. 3. § 2. pontja szerint.

· Adatfelelős: az a közfeladatot ellátó szerv, amely az elektronikus úton kötelezően közzéteendő közérdekű adatot előállította, illetve amelynek működése során az adat keletkezett.
5. [bookmark: _Toc505588021][bookmark: _Toc241837458]Tájékoztató a közérdekű adatok igénylésének szabályairól 

Az Alaptörvény VI. cikk (3) bekezdése biztosítja a személyes adatok védelméhez, valamint a közérdekű adatok megismeréséhez és terjesztéséhez való jogot.

Ennek biztosítása érdekében az információs önrendelkezési jogról és az információszabadságról szóló 2011. évi CXII. Törvény (a továbbiakban: Infotv.) 26. § (1) bekezdésben foglaltak értelmében a közfeladatot ellátó szervnek lehetővé kell tennie, hogy a kezelésében lévő közérdekű adatot és a közérdekből nyilvános adatot – az e törvényben meghatározott kivételekkel – erre irányuló igény alapján bárki megismerhesse. 

Fenti jogszabályi rendelkezésre figyelemmel tájékoztatjuk a Tisztelt Adatigénylőket (a továbbiakban: Igénylő) a közérdekű adatok igénylésének szabályairól. Jelen szabályzat szövege a honlapon elérhető, valamint válaszként azonnal megkapja az Igénylő, elektronikus vagy postai úton, ahogyan az igényét benyújtotta.
6. [bookmark: _Toc505588022][bookmark: _Toc241837459]Az igény benyújtása 

A közérdekű vagy közérdekből nyilvános adat megismerése iránt az Infotv. 28. § (1) bekezdése alapján bárki szóban, írásban vagy elektronikus úton igényt nyújthat be. Az Intézetnél az igény a főigazgatói titkársághoz nyújtható be (1089 Budapest, Üllői út 86.; titkarsag@heimpalkorhaz.hu). Az Igénylő megjelöli a kért adatokat, a válasz kért formáját és azt az elérhetőséget, amelyen a tájékoztatást, illetve a választ fogadja.
Az Igénylőnek meg kell adnia nevét, nem természetes személy igénylő esetén megnevezését. Elektronikus válasz kérése esetén elérhetőségként az elektronikus levelezési cím megadása elegendő; lakcím megadása ehhez nem szükséges.
Amennyiben postai úton kéri a választ, nevének és levelezési címének feltüntetését kérjük megadni az igényléskor. 
Az Igénylő személyes adatai csak az igény teljesítéséhez, az Infotv. 29. § (1a) bekezdése szerinti ismételt igény vizsgálatához, illetve a költségtérítés megfizetéséhez szükséges mértékben kezelhetők. Az Infotv. 28. § (2) bekezdése szerinti törlési kötelezettséget teljesíteni kell. Számlázási adat kizárólag tényleges költségtérítés esetén, a számlázáshoz szükséges körben kérhető.

7. [bookmark: _Toc505588023][bookmark: _Toc241837460]Az adatszolgáltatás teljesítése
Az adatigénylést a beérkezést követő legrövidebb idő alatt, legfeljebb 15 napon belül teljesítjük. Jelentős terjedelmű vagy nagyszámú adat igénylése, illetve az alaptevékenység ellátásához szükséges munkaerőforrás aránytalan igénybevétele esetén a határidő egy alkalommal 15 nappal meghosszabbítható; erről az Igénylőt a beérkezést követő 15 napon belül tájékoztatjuk. Ha az igény nem egyértelmű, legfeljebb 15 napos határidővel pontosítást kérünk; a felhívás és a válasz beérkezése közötti idő nem számít bele a teljesítési határidőbe.

Az adatokat közérthetően, és amennyiben ez aránytalan nehézség nélkül teljesíthető, az Igénylő által kért formában és módon adjuk át. A már elektronikusan nyilvánosságra hozott adat esetén a teljesítés történhet a közvetlen nyilvános forrás megjelölésével is. A dokumentumban szereplő, meg nem ismerhető adatokat a kiadott másolaton felismerhetetlenné kell tenni.

A teljesítés megtagadásáról, annak indokairól és az igénybe vehető jogorvoslatról az igény beérkezését követő 15 napon belül írásban, vagy megadott elektronikus levelezési cím esetén elektronikus levélben értesítjük az Igénylőt. Az elutasított kérelmekről és az elutasítások indokairól az Infotv. 30. § (3) bekezdése szerinti nyilvántartást vezetjük.

8. [bookmark: _Toc505588024][bookmark: _Toc241837461]Költségtérítés
Az Infotv. 29. § (3)–(6) bekezdése és a 301/2016. (IX. 30.) Korm. rendelet alapján kizárólag az adathordozó és annak kézbesítése során felmerült, elszámolható költségekért állapítható meg költségtérítés. Ez csak akkor alkalmazható, ha az elszámolható költség meghaladja a 10 000 Ft-ot; a megállapított költségtérítés legfeljebb 190 000 Ft lehet. A költségtérítés összegéről és a másolatkészítést nem igénylő teljesítési lehetőségekről az Igénylőt az igény beérkezését követő 15 napon belül tájékoztatjuk.
a. [bookmark: _Toc505588025][bookmark: _Toc241837462]Költségtérítés összege
Munkaidőre, adatkeresésre, feldolgozásra vagy csoportosításra hivatkozva költségtérítés nem számítható fel. Papírmásolat esetén a közvetlen önköltség vehető figyelembe, legfeljebb fekete-fehér A4-es oldalnál 12 Ft, A3-as oldalnál 24 Ft, színes A4-es oldalnál 130 Ft, A3-as oldalnál 260 Ft összegben. Csak a tíz oldalt meghaladó rész számolható el. A rendeletben meghatározott kivételes esetben a másolatkészítéshez feltétlenül szükséges, bizonylattal igazolt költség vehető figyelembe. Az összegek nem növelhetők a rendelet szerinti korlátokat meghaladó általános felárral.

Optikai adathordozó esetén a közvetlen önköltség, legfeljebb 580 Ft/adathordozó; egyéb elektronikus adathordozó esetén annak közvetlen önköltsége számolható el. A postai kézbesítés költsége legfeljebb a 301/2016. (IX. 30.) Korm. rendelet 2. §-a szerinti összeg lehet. Az elektronikus levélben történő megküldéshez adathordozó- vagy postaköltség nem kapcsolódik.
b. [bookmark: _Toc505588026][bookmark: _Toc241837463]A költségtérítés megfizetése
Az Igénylő a költségtérítésről szóló tájékoztatás kézhezvételétől számított 30 napon belül nyilatkozhat igényének fenntartásáról. A tájékoztatás és a nyilatkozat beérkezése közötti idő nem számít bele a teljesítési határidőbe. Fenntartott igény esetén a megállapított költségtérítést legalább 15 napos fizetési határidővel kell megfizetni; az igényt a megfizetést követő 15 napon belül teljesítjük. A tényleges elszámolható költséget meghaladó előzetes befizetést visszatérítjük. A fizetés számla ellenében, az alábbi módokon történhet:
· a Heim Pál Országos Gyermekgyógyászati Intézet pénztárába (1089 Budapest, Üllői út 86., „A” épület / VI. emelet) a pénztár nyitvatartási idejében hétköznapokon 8-12 között
· a Heim Pál Országos Gyermekgyógyászati Intézet bankszámlájára történő átutalással
· a Heim Pál Országos Gyermekgyógyászati Intézet által rendelkezésre bocsátott postai utalványon történő befizetéssel. 
A számla kiállításához a számlázási nevet és címet, továbbá adószámot csak akkor kérünk, ha annak feltüntetését a számlázási jogszabályok előírják. Ezen adatok megadása nem általános feltétele az adatigénylés benyújtásának.
9. [bookmark: _Toc505588027][bookmark: _Toc241837464]Igény elutasítása
c. [bookmark: _Toc505588028][bookmark: _Toc241837465]Miről nem adhatunk felvilágosítást? 
Az adatigénylés kizárólag az Infotv.-ben vagy más törvényben meghatározott okból korlátozható vagy utasítható el. A megtagadás okát egyedileg vizsgálni és indokolni kell. Korlátozás különösen az alábbi adatoknál merülhet fel:
· a közérdekből nyilvánosnak nem minősülő személyes adatoknál és más, törvény által védett adatoknál. Ha csak a dokumentum egy része nem ismerhető meg, a megismerhető adatokat a védett rész kitakarásával ki kell adni;
· a minősített adatoknál, az Infotv. 27. § (1) bekezdésében meghatározott feltételek szerint. Más minősítő által minősített nemzeti adat esetén az Infotv. 29. § (2b) bekezdése szerinti felülvizsgálatot kezdeményezni kell;
· a döntés megalapozását szolgáló adatoknál, a keletkezéstől számított legfeljebb tíz évig, az Infotv. 27. § (5)–(7) bekezdése szerint. Megismerésüket a főigazgató az érintett közérdekek mérlegelésével engedélyezheti. A döntés meghozatala után a megtagadáshoz azt is vizsgálni kell, hogy az adat további jövőbeli döntést alapoz-e meg, vagy megismerése veszélyeztetné-e az Intézet törvényes, illetéktelen külső befolyástól mentes működését. A döntés-előkészítő jelleg önmagában nem alapoz meg automatikus elutasítást.
d. [bookmark: _Toc505588029][bookmark: _Toc241837466]Jogorvoslat a közérdekű adatigény elutasítása esetén
Az Igénylő az igény elutasítása, a teljesítési határidő eredménytelen eltelte vagy a megállapított költségtérítés felülvizsgálata érdekében az Infotv. 31. §-a alapján bírósághoz fordulhat. Az elutasítás, a nem teljesítés vagy a költségtérítés miatt a Nemzeti Adatvédelmi és Információszabadság Hatóság vizsgálatát is kezdeményezheti.

A megtagadás jogszerűségét és indokait, valamint a költségtérítés összegének megalapozottságát az Intézetnek kell bizonyítania.
A pert az elutasítás közlésétől, a teljesítési határidő eredménytelen elteltétől vagy a költségtérítés fizetési határidejének lejártától számított 30 napon belül kell megindítani az Intézet ellen. A Hatóság vizsgálatának kezdeményezése esetén az Infotv. 31. § (3) bekezdésében meghatározott hatósági értesítés kézhezvételétől számított 30 napos határidő irányadó. A bíróság hatáskörére és illetékességére az Infotv. 31. § (5) bekezdése alkalmazandó; a bíróság soron kívül jár el.
10. [bookmark: _Toc241837467]A kötelezően közzéteendő adatok nyilvánosságra hozatalának rendje

Az intézmény által kötelezően közzéteendő adatok körét részben az Info tv., részben egyéb jogszabályok határozzák meg. Az intézmény a honlapján az Info tv. 1. melléklete szerinti általános közzétételi listát hoz nyilvánosságra a kezdőlapon jól látható helyen. Elsősorban a honlapon történő nyilvánosságra hozatallal tesz eleget az intézmény az egyéb jogszabályok által meghatározott közzétételi kötelezettségeinek, amelyeket jelen szabályzat 1.sz. melléklete tartalmazza. 
11. [bookmark: _Toc241837468]Az adatszolgáltatás és a közzététel rendje

Jelen szabályzat mellékletei rögzítik az általános és egyedi közzétételi kötelezettségekkel érintett adatok előállításának és szolgáltatásának felelőseit (adatfelelős), az adat-előállítás / szolgáltatás gyakoriságát, illetve határidejét. A mellékletben nem szereplő adatok esetén az intézmény mindenkori Főigazgatója egyedi utasításban jelöli ki az adatfelelőst. 
Az általános közzétételi kötelezettség teljesítése az 1. sz. melléklet szerinti bontásban történik. Az adatfelelős a közzéteendő adatot, annak változását, helyesbítését, valamint az archiválás vagy eltávolítás indokát elektronikusan megküldi a főigazgatónak jóváhagyásra, egyidejűleg a Kommunikációs és PR vezetőnek a közzététel előkészítésére. A főigazgatói titkárság biztosítja a jóváhagyás ügyviteli továbbítását. A jóváhagyott adat közzétételéről, helyesbítéséről, frissítéséről, archiválásáról és eltávolításáról a Kommunikációs és PR vezető gondoskodik. Az 1. sz. melléklet Frissítés és Megőrzés oszlopában szereplő követelményeket a honlapon is fel kell tüntetni. A Felelős oszlop az adat előállításáért és szolgáltatásáért felelős munkaköröket jelöli; a honlapon szereplő adatszolgáltatói megnevezéseknek ezekkel összhangban kell állniuk.
A közzétételi listában az adattartalom nélküli tételeknél a hiány okát egyértelműen fel kell tüntetni. A „nem értelmezhető” minősítés nem helyettesíthető pusztán eltérő színnel vagy üres mezővel. A minősítés megalapozottságát az adatfelelős ellenőrzi, és változás esetén kezdeményezi a közzétételt.
A honlap más menüpontja alatt megtalálható adatok esetén a közzététel teljesíthető olyan módon, hogy az adat megnevezése mellett a megfelelő oldalra mutató link szerepel. 

Az adatfelelős a közzétett adatok pontosságát, időszerűségét és értelmezhetőségét a közzétételt követően is folyamatosan figyelemmel kíséri.

A közzétételben részt vevő munkakörök feladatai
Az adatfelelős feladata az adat előállítása, tartalmi ellenőrzése, pontosságának, teljességének és időszerűségének biztosítása, a közzétehető változat elkészítése, a jogszabályban előírt frissítési és megőrzési határidők figyelése, valamint a változások haladéktalan jelzése. Az adatszolgáltatásban megjelöli a melléklet szerinti tételszámot, az adat érvényességét, a közzétételi határidőt és az előző változat kezelésének módját. Szükség esetén a jogi képviselő és az adatvédelmi tisztviselő közreműködését kéri.
A Kommunikációs és PR vezető koordinálja a közzétételi folyamatot az SZMSZ és a Média szabályzat szerinti hatáskörében. Fogadja az adatfelelősök adatszolgáltatásait, ellenőrzi azok teljességét, a főigazgatói jóváhagyás meglétét és a közzétételi struktúrának való megfelelését; hiány esetén haladéktalanul kiegészítést kér. Változatlan adat esetén az adatfelelős az előírt frissítési időszaknak megfelelően ellenőrzi a közzétett adat aktualitását. Gondoskodik a jóváhagyott tartalom határidőben történő feltöltéséről vagy feltöltetéséről, a hivatkozások működéséről, a közzétételi és frissítési dátumok feltüntetéséről, a helyesbítésről, továbbá a melléklet szerinti archiválásról és eltávolításról. A tartalmat önállóan érdemben nem módosítja; a tartalmi kérdéseket az adatfelelőssel egyezteti. A közzététel megtörténtét és elérési helyét visszajelzi az adatfelelősnek, és megőrzi a jóváhagyás, az átadás és a közzététel ellenőrizhető nyomát.
A Kommunikációs és PR vezető az adatfelelősökkel együttműködve figyelemmel kíséri az 1. sz. mellékletben meghatározott adatfrissítési határidők betartását, és gondoskodik a jóváhagyott adatok határidőben történő közzétételéről. Az adatszolgáltatás vagy a közzététel elmaradása esetén haladéktalanul egyeztet az érintett adatfelelőssel. A közzétételi kötelezettség teljesítését veszélyeztető, egyeztetéssel nem rendezhető akadályt jelzi a főigazgatónak.
Az Informatikai osztály a honlapot üzemeltető külső szolgáltatóval együttműködve gondoskodik a honlap és a közzétételi felület technikai működéséről, rendelkezésre állásáról, hozzáférhetőségéről és informatikai biztonságáról, a jogosultságok kezeléséről, a biztonsági mentés és helyreállítás, valamint a technikai archiválás feltételeinek biztosításáról. Az Informatikai osztály vezetője kijelöli a szolgáltatóval való kapcsolattartásért és annak helyettesítéséért felelős munkatársakat. Az osztály ellenőrzi a szolgáltató feladatainak teljesítését, intézi és nyomon követi a hibabejelentéseket. A honlap elérhetetlenségét okozó hiba elhárításának megkezdéséről munkaidőben haladéktalanul intézkedik; az észlelt hibáról és annak elhárításáról tájékoztatja a Kommunikációs és PR vezetőt.
Az Informatikai osztály a külső szolgáltató közreműködésével biztosítja a közérdekű adatok közzétételének, helyesbítésének, frissítésének és eltávolításának naplózását. A napló tartalmazza a művelet dátumát és időpontját, valamint az azt végző felhasználó nevét. Gondoskodik a naplóállomány jogosulatlan módosítás, törlés és megsemmisülés elleni védelméről, a hozzáférési jogosultságok korlátozásáról, a rendszeres biztonsági mentésről és az intézményi ellenőrzéshez szükséges hozzáférésről. A szolgáltató feladatait a szerződésben vagy annak műszaki mellékletében rögzíteni kell.
A technikai mentés nem helyettesíti a nyilvánosan elérhető archívumot. Az Informatikai osztály az adatok szakmai tartalmát nem hagyja jóvá.

Együttműködés és a frissítési határidők betartása
A közzétételi folyamat valamennyi résztvevője köteles egymással együttműködni, a feladatellátáshoz szükséges adatokat és információkat határidőben átadni, a megkeresésekre késedelem nélkül válaszolni, az akadályokat azonnal jelezni és a helyettesítést biztosítani. A felelősség az adat átadásával nem szűnik meg. Az adatfelelős a megjelenítést követően ellenőrzi a tartalom pontosságát; a Kommunikációs és PR vezető a megjelenítés és a hivatkozások megfelelőségét, az Informatikai osztály a technikai működést ellenőrzi.
Az adatfelelős és a Kommunikációs és PR vezető köteles az 1. sz. melléklet frissítési időszakait fokozott figyelemmel követni és betartani. A jóváhagyást, átadást és feltöltést úgy kell ütemezni, hogy a közzététel az előírt határidőre megtörténjen; a belső ügyintézés nem hosszabbítja meg a közzétételi határidőt. A változást követően azonnal vagy haladéktalanul frissítendő adatokat soron kívül kell kezelni, nem lehet a következő időszakos ellenőrzésig várni. 
A közzétételi kötelezettség ellenőrzése és éves felülvizsgálata
[bookmark: _Toc346878628][bookmark: _Toc505588030]A központi titkárság minden negyedévben ellenőrzi a honlapon közzétett közérdekű adatok megfelelőségét, különösen azok elérhetőségét, teljességét, naprakészségét, valamint az 1. sz. mellékletben meghatározott frissítési és megőrzési követelmények teljesülését. Ellenőrzi továbbá a jelen szabályzat aktualitását és rendelkezéseinek betartását. Hiányosság esetén egyeztet az érintett adatfelelőssel, a Kommunikációs és PR vezetővel, illetve szükség szerint az Informatikai osztállyal, és kezdeményezi a javítást. Azoknál a tételeknél, amelyek adatfelelőse a Főigazgatói titkárság vezetője, az ellenőrzést a stratégiai és minőségügyi igazgató végzi. Az ellenőrzések eredményéről – a stratégiai és minőségügyi igazgató által ellenőrzött tételek megállapításait is felhasználva – évente legalább egy alkalommal dokumentált átfogó jelentést készít és nyújt be a főigazgatónak. Az éves átfogó felülvizsgálat befejezési határideje november 30.; a dokumentált jelentés főigazgatónak történő benyújtási határideje december 15. Az ellenőrzési és jelentéskészítési feladatokat az azok ellátásával megbízott munkavállaló munkaköri leírásában rögzíteni kell.
12. [bookmark: _Toc241837469]Felelősség
Jelen szabályzatban foglaltak betartásáért minden érintett dolgozó felelősséggel tartozik.
13. [bookmark: _Toc346878629][bookmark: _Toc505588031][bookmark: _Toc241837470]Záró rendelkezések
A jelen szabályzatban nem szabályozott, a közérdekű adatok igénylésével, kiadásával kapcsolatos kérdésekben a jogszabályok, az SzMSz és az Adatvédelmi illetve az informatikai biztonságról szóló szabályzatok az irányadóak. A közzétételi feladatok végrehajtásakor a mindenkor hatályos SZMSZ és Média szabályzat szerinti hatásköröket és helyettesítési rendet is alkalmazni kell. Az ezekkel való összhang ellenőrzése a szabályzat minden módosításakor a stratégiai és minőségügyi igazgató feladata, a jogi képviselő és a Kommunikációs és PR vezető közreműködésével.
14. [bookmark: _Toc241837471]Melléklet
KKASZ-M1 1.sz. melléklet Általános közzétételi lista a vonatkozó miniszteri rendelet szerinti bontásban

